Համադարման

Համադարման, համապարփակ միջոց բոլոր հիվանդությունները բուժելու համար։ Հայերեն «համադարման» բառի լատինական հոմանիշն է «պանացեա» եզրը, որը ծագում է հունական դիցարանի բժշկության աստված Ասկլեպիոսի դուստր Պանակեա աստվածուհու անունից, ով կարող էր բուժել բոլոր հիվանդությունները։ Միջնադարում ալքիմիկոսները կյանքի էլիքսիրի և փիլիսոփայական քարի հետ միասին փորձում էին նաև համադարման գտնել

Այժմ համադարման եզրը հիմնականում օգտագործվում է փոխաբերական իմաստով, նշանակելով մի ենթադրվող միջոց, որը կարող է լուծել (ոչ միայն բժշկան բնույթ ունեցող) բոլոր խնդիրները։

Համաձայն առասպելի, Կալիֆոռնիայի Կոլորադոյի անապատում բնակվող Կահուիլյա հնդկացիական ցեղը օգտագործում էր Փղի ծառի կարմիր հյութը որպես բժշկության համար դարման։

Տես նաև 
 Փիլիսոփայական քար
 Կյանքի էլիքսիր
 Ալքիմիա

Ալքիմիա
Բուժում